b'\n_START_ARTICLE_\nVennskapslekene\n_START_PARAGRAPH_\nVennskapslekene eller Vennskap-84 (russisk: \xd0\x94\xd1\x80\xd1\x83\xd0\xb6\xd0\xb1\xd0\xb0-84, Druzhba-84) var en internasjonal multisportkonkurranse som ble avholdt fra 2. juli til 16. september 1984 i Sovjetunionen og \xc3\xa5tte andre kommuniststater som boikottet Sommer-OL 1984 i Los Angeles._NEWLINE_Selv om arrang\xc3\xb8rene benektet at lekene var en protest mot det offisielle OL, for \xc3\xa5 unng\xc3\xa5 konflikter med Den internasjonale olympiske komit\xc3\xa9, ble konkurransen ofte kalt for \xc3\x98stblokkens \xc2\xabalternative OL\xc2\xbb. Omkring 50 stater deltok i konkurransene. Mens de boikottende landene var representert med sine sterkeste atleter, sendte andre lag deres reservelag, best\xc3\xa5ende av atleter som ikke greide \xc3\xa5 kvalifisere seg for lekene i Los Angeles.'